# Ana Bokesa

Ana Cristina Bokesa, ezagunagoa Ana Bokesa izenez (Madril, XX. mendea) madrildar aktorea, ahots aktorea eta modeloa da. Ezaguna egin zen Netflix kateko Elite telesailean Rocio pertsonaia interpretatu zuenean.
Ana Bokesaren esanetan:
   «Elite telesaioko Rocio pertsonaia arrazializatutako pertsona askoren errealitatea jendaurrean azaldu ahal izateko aukera izan da niretzat. Esku-eskura ditugun errealitateak jendeari hurbiltzeko modu bat da, baina, batzuetan, zaila izaten da argi eta garbi ikustea. Arrazakeria eta diskriminazioa, zoritxarrez, gaurkotasuneko gaiak dira, eta nahiz eta egunero horiek murrizteko lanean ari garen, kasuak entzuten dira oraindik. Horregatik, oso garrantzitsua iruditzen zait Elite bezalako fikzio batek horiek mahai gainean jartzea, horri buruzko eztabaida irekitzeko eta datozen belaunaldiei jarrera jakin batzuk ez errepikatzen laguntzeko.»

## Bizitza

Madrilen jaio eta hazi zen. Pedagogia ikasi bazuen ere, aktoreak beti izan zuen emanaldiarekiko grina handia. Ikastetxeko sasoian eta nerabezaroan publizitaterako casting asko egin zituen. Izan ere, institutuko garaia amaitu zuenean, konturatu zen benetan deigarria egiten zitzaiona figurazioa zela, eta ez hainbeste iragarkiak egitea. Horregatik hasi zen ikertzen, aktoreen ordezkaritzan espezializatutako agentziak bilatzen, ez hainbeste publizitatekoak, interpretaziokoak baino.

### Lan ibilbidea

Centro médico, B&B de boca en boca eta Capítulo cero, Amar es para siempre saioetan zenbait agerraldi txiki egin ondoren, Netflixeko Elite telesaileko seigarren denboraldian Las Encinas ikastetxera joandako ikasle berri gaztea, Rocio, interpretatzen hasi zen. Besteak beste, Álvaro de Juana, Carmen Arrufat edo Álex Pastrana aktoreen ondoan ekin zion bere lehen rol nagusiari.
Bideoklipak egin ditu Pablo Alboránekin Tu refugio abestian eta Sergio Salvadorrekin Dance or Die.
Antzerkian ere partejardun du Federico Garcia Lorca antzokian Miguel del Arcoko zuendutako Las furias, Lalola lanean.
Viudas, jóvenes y ricas audioliburuko pertsonaietako bati ahotsa jarri zion.

## Filmografia
### Zinea

| Urtea | Izenburua | Papera | Oharrak |
| 2020 | 2091 | | Film laburra |

### Telebista

| Urtea | Izenburua | Pertsonaia | Oharrak |
| 2022 | Amar es para siempre | Samba | |
| 2015 | B&b, de boca en boca | | Atal 1 |
| 2016 | Centro médico | | Atal 1 |
| 2018 | Capítulo 0 | Loretta | Atal 1 |
| 2020 | La que se avecina | | Atal 1 |
| 2022–2023 | Élite | Rocío Owono Durán | Pertsonaia nagusia, 14 atal (6-7 denboraldiak) |

## Erreferentziak

* 1 2 3 4 (Gaztelaniaz) «Ana Bokesa, la actriz que estuvo a punto de tirar la toalla y ahora lucha contra el racismo gracias a su misterioso papel en 'Élite'» ELMUNDO 2024-06-26 (Noiz kontsultatua: 2024-07-25).
* ↑ «'Élite': La temporada 6 ya está en Netflix: ¿quiénes son los nuevos personajes?» El Confidencial.
* ↑ «Carla Díaz, Carmen Arrufat, Ana Bokesa y Valentina Zenere: "La temporada 6 de ‘Élite’ va a ser más íntima"» Cosmopolitan.
* 1 2 «Quién es Ana Bokesa, la revelación de la sexta temporada de Élite» Clarín 2022-12-13.
* 1 2 3 (Gaztelaniaz) Cinemanía. (2022-02-03). «Quién es Ana Bokesa, una de las nuevas alumnas de la temporada 6 de 'Élite'» Cinemanía (Noiz kontsultatua: 2024-07-25).
* ↑ (Gaztelaniaz) Bright, Virginia; Integridad, Caminando Con. (2022-12-18). «Ana Bokesa: "Rocío ha significado para mí la oportunidad de poder exponer al público la realidad de muchas personas racializadas"» Afroféminas (Noiz kontsultatua: 2024-07-25).
* 1 2 (Gaztelaniaz) «Ana Bokesa: su edad, su pareja y biografía de Rocío en ‘Élite’» Happyfm 2022-11-15 (Noiz kontsultatua: 2024-07-25).
* ↑ (Ingelesez) «Ana Cristina Bokesa - Biography» IMDb (Noiz kontsultatua: 2024-07-25).
* ↑ (Gaztelaniaz) Bright, Virginia; Integridad, Caminando Con. (2022-12-18). «Ana Bokesa: "Rocío ha significado para mí la oportunidad de poder exponer al público la realidad de muchas personas racializadas"» Afroféminas (Noiz kontsultatua: 2024-07-25).

## Kanpo estekak

* Datuak: Q115287172